ອົງການນິລະໂທດກຳ ເຕືອນວ່າ ເສລີພາບ ແລະ ສິດທິ ມະນຸດ ກຳລັງຖືກຄຸກຄາມ ຢູ່ທົ່ວໂລກ
ອົງການນິລະໂທດກຳສາກົນ ກ່າວວ່າ ສະຖະນະພາບ ດ້ານສິດທິມະນຸດ ຢູ່ໃນທົ່ວໂລກ ໄດ້ຊຸດໂຊມລົງ ໃນປີ 2015.
ອົງການນິລະໂທດກຳສາກົນ ກ່າວວ່າ ສະຖະນະພາບສຳລັບສິດ ທິມະນຸດທົ່ວໂລກ ໄດ້ຊຸດໂຊມລົງໃນປີ 2015 ພ້ອມກັບລະບົບ ຕ່າງໆທີ່ໄດ້ອອກແບບມາເພື່ອປົກປ້ອງການມີສິດທິພື້ນຖານນັ້ນ ກໍໄດ້ຖືກໂຈມຕີໂດຍຫຼາຍລັດຖະບານ ການປະເມີນຜົນໄດ້ເກີດ ຂຶ້ນໃນບົດລາຍງານປະຈຳປີຂອງອົງການນິລະໂທດ ກຳສາກົນ, ໃນຂະນະທີ່ນັກຂ່າວວີໂອເອ Henry Ridgwell ລາຍງານຈາກ ນະຄອນຫຼວງ ລອນດອນ ພຸດທະສອນ ຈະນຳເອົາລາຍລະອຽດ ມາສະເໜີທ່ານ ອົງການນິລະໂທດກຳສາກົນ ກ່າວວ່າ ສົງຄາມກາງເມືອງທີ່ໂຫດຮ້າຍຢູ່ໃນ ຊີເຣຍ ຍັງຄົງເປັນ ວິກິດການທີ່ສຸກເສີນທີ່ສຸດຢູ່ ທ່ານນາງ Tirana Hassan ຈາກອົງການນິລະໂທດກຳສາກົນ ເມື່ອບໍ່ດົນມານີ້ໄດ້ເດີນທາງ ໄປຢ້ຽມຢາມເຂດຊາຍແດນ ເທີກີ ທີ່ຕິດກັບ ຊີເຣຍ ທີ່ເມືອງ Kilis ບ່ອນທີ່ຊາວອົບພະຍົບບໍ່ມີ ທີ່ຢູ່ອາໄສກຸ່ມໃໝ່ 58,000 ຄົນ ໄດ້ເຕົ້າໂຮມກັນເພື່ອລໍຖ້າຂ້າມເຂດຊາຍແດນເຂົ້າປະເທດ ເທີກີ ທ່ານນາງ Tirana Hassan ກ່າວວ່າ ປະເທດ ເທີກີ ໄດ້ປະຕິເສດທີ່ຈະເປີດດ່ານຊາຍແດນຂອງພວກເຂົາເຈົ້າ ປະເທດດັ່ງກ່າວໄດ້ ຮັບເອົາອົບພະຍົບຈະນວນຫຼາຍກວ່າ 1 ລ້ານ 5 ແສນກວ່າຄົນແລ້ວ ອົງການນິລະໂທດກຳ ສາກົນກ່າວວ່າ ທະວີບ ຢູໂຣບ ຕ້ອງດຳເນີນການເພີ່ມເຕີມ ທ່ານນາງ Tirana Hassan ກ່າວວ່າ ວິກິດການໃນປະເທດ ຊີເຣຍ ແມ່ນເກີດຂຶ້ນຢູ່ຖ້າມກາງສະຖານະການດ້ານສິດທິມະນຸດທີ່ ພວມຊຸດໂຊມລົງຢູ້ໃນທົ່ວໂລກ, ອີງຕາມການລາຍງານຫຼ້າສຸດຂອງອົງການນິລະໂທດກຳສາ ກົນ ທ້າວ Salil Shetty ເລຂາທິການໃຫຍ່ອົງການ ນິລະໂທດກຳສາກົນກ່າວວ່າ ຫົວໜ້າອົງການນິລະໂທດກຳສາກົນໄດ້ສືບຕໍ່ຕັກເຕືອນວ່າ ລະບົບຕ່າງໆທີ່ໄດ້ຖືກອອກແບບ ມາເພື່ອປົກປ້ອງສິດທິມະນຸດ ແມ່ນກຳລັງຖືກ ໂຈມຕີ ທ່ານ Salil Shetty ກ່າວວ່າ ລາຍງານຂອງອົງການນິລະໂທດກຳສາກົນໄດ້ກ່າວເນັ້ນເຖິງຄວາມສຳເລັດ ບາງຢ່າງໃນປີ 2015 ລວມທັງການປ່ອຍຕົວນັກຂ່າວ Al Jazeera 3 ຄົນທີ່ໄດ້ຖືກກັກຂັງໃນປະເທດ ອີຈິບ, ແລະ ການເປີດການສືບສວນສອບສວນຂອງສານຍຸດຕິທຳສາກົນ ກ່ຽວກັບ ສະຖານະການ ໃນເຂດຝັ່ງຕາເວັນຕົກຂອງແມ່ນ້ຳ ຈໍແດັນ ຫຼື West Bank ແລະ ໃນເຂດ Gaza